
Ελληνικό, 23 Σεπτεμβρίου 2010
1o  ΕΝΗΜΕΡΩΤΙΚΟ  ΔΕΛΤΙΟ

Η  Ελληνική  Αεραθλητική  Ομοσπονδία  προσκαλεί  όλα  τα  σωματεία  μέλη  της,  να  λάβουν  μέρος  στο  Κριτήριο  για  τον  σχηματισμό  της  Εθνικής  Ομάδας  Αερομοντελισμού  για  το  2011  στην  κατηγορία  F3C  που   θα  γίνει  στο μοντελοδρόμιο της  Ένωσης Αερομοντελιστών Γιαννιτσών,  το  Σάββατο  και  Κυριακή  9  και  10  Οκτωβριου  2010.  Οι  αγώνες  αυτοί  προσμετρούνται  στην  αξιολόγηση  των  σωματείων.

Τα  σωματεία  που  επιθυμούν  να  λάβουν  μέρος  με  αθλητές  τους,  στον  εν  λόγω  αγώνα,  καλούνται  να  στείλουν  συμπληρωμένο  το  σχετικό  έντυπο στον  οργανωτή  το  αργότερο  έως  την  Παρασκευή  1  Οκτωβρίου και  ώρα  15.00.  Συμμετοχές  πέραν  της  ημερομηνίας  και  ώρας  αυτής  δεν  θα  γίνονται  δεκτές.

Ακολουθούν  όλες  οι  σχετικές  πληροφορίες  για  τον  αγώνα:

1.  Αγώνας:

Κριτήριο  για  σχηματισμό  Εθνικής  Ομάδας  Αερομοντελισμού  στην  κατηγορία  F3C.  Δεν  υπάρχει  περιορισμός  στον  αριθμό  των  αθλητών  που  είναι  δυνατόν  να  δηλώσει  το  κάθε  σωματείο.

Θα  διεξαχθούν  4  βαθμολογούμενοι  γύροι.  Για  τον  σχηματισμό  της  Εθνικής  Ομάδας  θα  υπολογιστούν  επίσης  και  τα  αποτελέσματα  του  κριτηρίου  του  2009,  καθώς  επίσης  και  των  Πανελληνίων  αγώνων  του  2010.

Συγκεκριμένα  από  τους  12  συνολικά  γύρους  που  θα  διεξαχθούν,  για  τον  σχηματισμό  της  Εθνικής  Ομάδας,  θα  προσμετρήσουν  οι  9  καλύτεροι.  Σε  περίπτωση  ισοβαθμίας  θα  προσμετρήσει  και  η  αμέσως  επόμενη καλύτερη  βαθμολογία  κ.ο.κ.  Σε  περίπτωση  που  υπάρχει  ισοβαθμία  μετά  την  προσμέτρηση  και  των  12  γύρων  τότε  η  σειρά  κατάταξης  στους Πανελλήνιους  αγώνες  2010,  θα  αποτελέσει  το  τελικό  κριτήριο  για  τον              σχηματισμό  της  Εθνικής  Ομάδας.

2.  Ημερομηνίες:  

             Σάββατο  9 Οκτωβρίου

Τεχνικός  έλεγχος           
13.00

                                                                 
1ος  γύρος 
   
14.00

                                                                 
2ος  γύρος 
     
16.00

             Κυριακή  10  Οκτωβρίου

3ος γύρος 

12.30

                                                                  
4ος γύρος

14.00

Δεν  θα  γίνονται  πτήσεις  αγώνων  πέραν  της  7:00  μ.μ.  Το  ωρολόγιο  πρόγραμμα  είναι  δυνατόν  να  τροποποιηθεί,  αναλόγως  με  την  συμμετοχή  αθλητών.

3.  Οργανωτής:

Οργανωτής  είναι  η  Ελληνική  Αεραθλητική  Ομοσπονδία.  Την  επίβλεψη αναλαμβάνει  ο Τεχνικός  Σύμβουλος  Αερομοντελισμού και  την εκτέλεση  η Αεραθλητική Ένωση Γιαννιτσών.
4.  Χώρος  Αγώνων:
             Μοντελοδρόμιο Αεραθλητικής Ένωσης Γιαννιτσών.
5.  Κριτές:

             Το  κριτήριο  θα  κρίνουν  τουλάχιστον  τρεις  κριτές.

6.  Αθλητές:

Κάθε  αθλητής  πρέπει  να  είναι  εγγεγραμμένος  στο  αθλητικό  μητρώο  της  ΕΛΑΟ.  Κάθε σωματείο  εκτός  από  τους αθλητές,  οφείλει  να  δηλώσει  και  τον  αρχηγό  της  ομάδας. Αρχηγός  Ομάδας  είναι  δυνατόν  να  είναι  και  αθλητής  που  συμμετέχει  στους  αγώνες.  Στον  τεχνικό  έλεγχο  είναι  απαραίτητο  να  παρευρίσκεται  ο  αθλητής.

7.  Κανονισμοί  Αγώνων:

Οι  αγώνες  θα  διεξαχθούν  σύμφωνα  με  τους  αγωνιστικούς  κανονισμούς  της  Διεθνούς  Αεροναυτικής  Ομοσπονδίας  (FAI ).

8.  Συχνότητες:

             Επιτρέπεται  η  χρήση  των  παρακάτω  περιοχών  συχνοτήτων :

             34.995  έως  35.225  MHz
             40.665  έως  40.695  MHz
             και  2,4  Ghz.

9.  Υποβολή  Ενστάσεων :

Είναι  δυνατόν  να  υποβληθεί  ένσταση  σύμφωνα  με  τους  αγωνιστικούς κανονισμούς  της  FAI,  Section  4b,  item  B.14.  Η  ένσταση  για  να  συζητηθεί,  πρέπει  να  συνοδεύεται  υποχρεωτικά  από  το  ποσό  που  προβλέπεται  στους  διεθνείς  κανονισμούς  για  την  αντίστοιχη  κατηγορία (50 e ),  το οποίο  θα  επιστραφεί  στο  σωματείο,  σε  περίπτωση  που  η  ένστασή  του γίνει  δεκτή.

Ένσταση  είναι  δυνατόν  να  υποβληθεί  μόνο  από  τον  αρχηγό  της  ομάδας,  συμμετέχοντος  σωματείου.  Το  σωματείο  θεωρείται  ότι  μετέχει  των αγώνων  εφόσον  αθλητής  του,  καταρχάς  δηλώσει  συμμετοχή  και  παρουσιαστεί  στον  τεχνικό  έλεγχο.  Στην  ένσταση  θα  πρέπει  να  αναγράφεται το  άρθρο  του  κανονισμού  το  οποίο  παραβιάστηκε.

10.  Ασφάλιση :

Όλοι  οι  αθλητές  που  θα  πάρουν  μέρος  στους  αγώνες  πρέπει  να  είναι          ασφαλισμένοι  για  αστική  ευθύνη  έναντι  τρίτων  είτε  στην  ασφάλεια  που προσφέρει  η  ΕΛΑΟ  ή  σε  οποιαδήποτε  άλλη  ασφαλιστική  εταιρεία.  Στην  τελευταία  περίπτωση  μαζί  με  τη  δήλωση  συμμετοχής  θα  πρέπει  να κατατεθεί  υποχρεωτικά  και  αντίγραφο  του  αντίστοιχου  ασφαλιστηρίου  συμβολαίου  που  να  φαίνονται  τόσο  οι  όροι  όσο  και  η  συμμετοχή    του συμμετέχοντος  στο  συμβόλαιο  αυτό.  Οι  όροι  θα  πρέπει  να  είναι  ισοδύναμοι  σε  όλο  το  εύρος  κάλυψης  με  το  συμβόλαιο  της  ΕΛΑΟ.

11.  Επικοινωνία :

Θα  σταλεί  2ο  ενημερωτικό  δελτίο  την  Τετάρτη  6 Οκτωβρίου  με όλες  τις  τελευταίες  πληροφορίες  για  τον αγώνα.  Το  δελτίο  αυτό  θα  σταλεί  μόνο  σε  όσα  σωματεία  δηλώσουν  συμμετοχή.  Για  οποιαδήποτε  διευκρίνηση  είναι  δυνατόν  να  επικοινωνείτε  με  fax  210 9649 547  ή  email  elaoinfo@elao.gr.

Για τους αθλητές, τους  φίλους και επισκέπτες που θα ήθελαν να διανυκτερεύσουν , η Αεραθλητική Ένωση Γιαννιτσών προτείνει σαν πρώτη επιλογή το για την διαμονή σας το πολυτελές Ξενοδοχείο Πέλλα, που βρίσκεται μέσα στην πόλη των Γιαννιτσών.

Η τιμή διανυκτέρευσης από 75€,  για το διήμερο του αγώνα, προσφέρεται στα 55€  ΤΗΛ 23820 81433.


Το site του Ξενοδοχείου. www.hotelpella.gr/default.html

Εναλλακτική επιλογή, είναι το Ξενοδοχείο ISTRON που βρίσκεται δίπλα στο μοντελοδρόμιο και συγκεκριμένα επάνω στον οδικό άξονα Θεσσαλονίκης-Εδέσσης.

Η τιμή διανυκτέρευσης προσφορά και πάλι για τον σύλλογο μας ορίστηκε στα 45€  ΤΗΛ 23820 33070-1. 


Το site του Ξενοδοχείου. www.istronhotel.gr/indexGr.htm
Και τα δύο Ξενοδοχεία διαθέτουν ελεγχόμενο χώρο στάθμευσης, εστιατόριο, κτλ
Για οποιαδήποτε  πληροφορία  στον κ. Γιάννη Αντωνιάδη email ant1974@otenet.gr  και τηλ 23820 27502
                   ΕΛΛΗΝΙΚΗ ΑΕΡΑΘΛΗΤΙΚΗ ΟΜΟΣΠΟΝΔΙΑ

Κριτήριο Εθνικής Ομάδας  Αερομοντελισμού 2010
Κατηγορία F3C
9 και 10 Οκτωβρίου 2010

ΧΟΡΗΓΙΑ ΚΑΥΣΙΜΟΥ
Η εταιρεία RC-FUEL (www.rcfuel.gr) με πρωτοβουλία της, είναι ο αποκλειστικός χορηγός καυσίμων για τους Πανελλήνιους Αγώνες Αερομοντελισμού όλων των κατηγοριών.

Στα πλαίσια της χορηγίας αυτής, όσοι από τους αθλητές που θα λάβουν μέρος στους αγώνες επιθυμούν να κάνουν χρήση των καυσίμων που χορηγεί η εταιρεία παρακαλούνται να συμπληρώσουν το παρόν έντυπο και να το στείλουν απευθείας και εγκαίρως στην εταιρεία. 

Τους διαθέσιμους τύπους καυσίμου θα τους βρείτε στο site της εταιρείας στο internet. 

Σωματείο ​​​​​​​​​​​​​​​​​​​​​​​​______________________________________________

Το έντυπο να σταλεί στην ηλεκτρονική διεύθυνση spsomas@ath.forthnet.gr  







